Oikeusministeriö

PL 25

00023 VALTIONEUVOSTO

JYVÄSKYLÄN KAUPUNGIN LAPSIOIKEUDELLISTEN PALVELUJEN LAUSUNTO ISYYSLAIN UUDISTAMISESTA

1. LASTENVALVOJA VIRKANIMIKE TULEE MIELESTÄMME TÄSSÄ YHTEYDESSÄ VAIHTAA. Lastenvalvoja virkanimike ei anna kuntalaisille tehtävän sisällöstä oikeaa kuvaa vaan se sekoitetaan usein esim. lastensuojeluun. Nimike on vanhakantainen ja harhaanjohtava, erityisesti lapsiasiakkaiden kannalta. Esitämme uudeksi virkanimikkeeksi esimerkiksilapsioikeustyöntekijä.
2. SIVELYNÄYTTEEN OTTAMINEN LASTENVALVOJAN LUONA

Tähän saakka oikeusgeneettisen isyystutkimuksen näytteet on vaadittu otettavaksi lääkärin valvonnassa. Mielestämme näytteen ottaminen on terveydenhuollon toimenpide, joten esitämme, että se tulee hoitaa edelleen terveydenhuollon palveluissa.

1. ISYYDEN TUNNUSTAMINEN ENNEN LAPSEN SYNTYMÄÄ. Ehdotuksessa asiakirjat lähetetään neuvolasta lastenvalvojalle odottamaan 30 päivän peruuttamisajan päättymistä ennen lähettämistä maistraattiin. Ehdotettu järjestely lisää byrokratiaa ja kunnille tulevia kustannuksia (sähköisen tiedonsiirron kehittäminen ja ylläpito, neuvolahenkilöstön koulutus, kolme toimijaa).

Esitämme, että kun lapsen isyys on tunnustettu ennen lapsen syntymää neuvolassa, neuvola lähettäisi asiakirjat suoraan maistraattiin. Maistraatti lähettäisi ilmoitukset lastenvalvojalle vain niiden lasten osalta, joiden tunnustamista ei ole hoidettu ennen lasten syntymää sekä niistä lapsista, joiden osalta on ilmoitettu tunnustamisen peruutuksesta.

Kolmen toimijan saumattoman yhteistyön turvaaminen on haastavaa ja voi lisätä virheiden ja sekaannusten mahdollisuutta.

Jyväskylän kaupunki

Lapsioikeudelliset palvelut

sosiaalityöntekijä-lastenvalvojat

Marje Karttunen Tuula Kokkonen Mirja Laitinen